Pirotexnikadan 5 nəfər xəsarət alıb\n2022, 27 May, Cümə, Bakı vaxtı 17:18\nBayram günlərində Bakı şəhər Təcili və Təxirəsalınmaz Tibbi Yardım Stansiyasına daxil olan müraciətlərin sayı bəlli olub.\nSəhiyyə Nazirliyindən «Turan» agentliyinə bildirilib ki, dekabrın 31-də stansiyaya ümumilikdə 2356 , yanvarın 1-də isə 2398 nəfər müraciət edib.\nOnlardan 5 nəfəri fişəng və pirotexniki vasitələrdən ziyan çəkənlər olub: «Onlardan 2-si yanıq, 3-ü əlin travması diaqnozu ilə xəstəxanaya aparılıb. Bundan başqa, həmin müddətdə 3 nəfər qidadan zəhərlənib. Müraciət edənlərin 647 nəfəri uşaq olub».\nDekabrın 31-də Bakıda Dünya Azərbaycanlılarının Həmrəyliyi Günü və Yeni il bayramları geniş qeyd edilib.


Obama Fransadan üzr istemelidir - Azadliq Xeber\nObama Fransadan üzr istemelidir\nObama Fransadan üzr istəməlidir\n06:22 xeber – Fransa Milli Assambleyasının sədri Klod Bartolone ABŞ prezidenti Barak Obamanı Assambleyada çıxış etməyə və Fransadan üzr istəməyə dəvərt edib. ANS PRESS-in məlumatına görə, yerli BFM kanalına müsahibə verən Bartolone ABŞ-ın öz səhvini təcili olaraq başa düşəcəyinə ümid etdiyini deyib: “Amerikalılar bu vəziyyətin bütün dünyada əmələ gətirdiyi hiddəti yaxşı dəyərləndirməlidir. Ümidvaram ki, təcili şəkildə səhvlərini başa düşərlər və üzr istəyərlər”.\nBartolone həmçinin bildirib ki, Obama və ABŞ konqresi müttəfiqləri ilə münasibətlərinə aydınlıq gətirməlidir: “Prezident Obamanı millət vəkillərinin qarşısında çıxış etməyə dəvət edirəm. İki dost arasında belə bir sıxıntı var ikən ABŞ prezidenti söz istəyərək münasibətlərimizdə yaranan yeni şərtlərdən danışacaq”.\nObamanı daha əvvəl də Milli Assambleyada çıxış etməyə dəvət etdiyini xatırladan Bartolone bu dəvətini təkrarladığını bildirib.\nBartolone həmçinin bildirib ki, iki ölkə arasında yeni bir başlanğıc olmasa Avropa Birliyi Şurası, ABŞ – AB arasında müzakirələri davam edən “Transatlantik” ticarət və investisiya razılaşmasını imzalamayacaq.\nQeyd edək ki, “Wikileaks” tərəfindən ələ keçirilən və bir neçə gün əvvəl dünya ictimaiyyəıtinə açıqlanan “Yelisey Cəsusluğu” adlı hesabatda Amerika Milli Agentliyinin (NSA) 2006 – 2012-ci illər arasında Fransa prezidentləri Jak Şirak, Nikolas Sarkozi və Fransua Ollandı gizlicə dinlədiyi bildirilib.


BMU-da Dövlət Bayrağı Gününə həsr olunan təntənəli tədbir keçirilib\nBakı Mühəndislik Universitetində (BMU) 9 noyabr-Dövlət Bayrağı Gününə həsr olunan təntənəli tədbir keçirilib.\nAvropa.info xəbər verir ki, Azərbaycan Respublikasının Dövlət Himninin səsləndirilməsi ilə başlayan tədbirdə müstəqilliyimizin əsas atributlarından olan bayrağın tarixi haqqında videoçarx nümayiş olunub.\nAçılış nitqi ilə çıxış edən BMU-nun rektoru, professor Havar Məmmədov bildirib ki, müstəqilliyinin 28-ci ildönümünü yaşayan Azərbaycanın dövlət bayrağı hansı ölkədə yaşamasından asılı olmayaraq, bütün vətəndaşlarımız üçün müqəddəs dövlətçilik rəmzlərindən birinə çevrilib.\nRektor xatırladıb ki, 1918-ci il noyabrın 9-da Azərbaycan Xalq Cümhuriyyəti Hökumətinin iclasında qəbul edilən və 1920-ci ilin aprel ayınadək dövlət statusuna malik olan üçrəngli bayrağımız 72 ildən sonra yenidən dövlət bayrağı kimi təsdiqlənib. Bayrağımız 1990-cı il noyabrın 17-də Naxçıvan Muxtar Respublikası Ali Məclisinin sədri Heydər Əliyevin təşəbbüsü və rəhbərliyi ilə keçirilən sessiyada Muxtar Respublikanın dövlət bayrağı olaraq təsdiq edilib. Bundan sonra 1991-ci il fevralın 5-də Azərbaycan Respublikasının Ali Soveti “Azərbaycan Respublikasının Dövlət bayrağı haqqında” Qanun qəbul edərək, onu dövlət bayrağı elan edib. Prezident cənab İlham Əliyevin 2009-cu il noyabrın 17-də imzaladığı Sərəncamla 9 noyabr tarixinin Dövlət Bayrağı Günü kimi təsis olunduğunu sözlərinə əlavə edən rektor onu da vurğulayıb ki, bayrağımızı uca tutmaq, vüqarla dalğalandırmaq hər bir gəncin, vətəndaşımızın müqəddəs borcudur.\nSonra çıxış edən millət vəkili Musa Quliyev üçrəngli bayrağımızın Azərbaycan xalqının azadlıq məfkurəsinə, milli-mənəvi dəyərlərə və ümumbəşəri ideallara sadiqliyini nümayiş etdirdiyini söyləyib. Millət vəkili bildirib ki, Prezident İlham Əliyevin müvafiq sərəncamları ilə Dövlət Bayrağı Muzeyi, Dövlət Bayrağı Meydanının memorial abidə-istirahət kompleksi yaradılıb. Bütün bunlar Azərbaycanda dövlət bayrağına olan xüsusi ehtiramın nümunəsidir. M.Quliyev bu gün Azərbaycanın hər bir yerində dalğalanan müqəddəs bayrağımızın tezliklə işğal altında olan torpaqlarımızda da qaldırılacağına əminliyini vurğulayıb.\nDaha sonra tədbirdə YAP Abşeron rayon təşkilatının sədri Bilman Vəliyev, BMU-nun İqtisadiyyat və idarəetmə fakültəsinin 3-cü kurs tələbəsi Asif Hüseynov çıxış edərək, bu günlə bağlı fikirlərini bölüşüblər.\nSonda BMU tələbələrinin ifasında bayrağa həsr olunan şeir, mahnı və ədəbi kompozisiyalar səslənib.


Gözdən əlil Şəki sakini ünvanlı sosial yardım ala bilmir » www.LIDERINFO.az LIDER Informasiya Agentliyi\nSiz burdasınız:www.LIDERINFO.az LIDER Informasiya Agentliyi » Ana səhifə » Gözdən əlil Şəki sakini ünvanlı sosial yardım ala bilmir\nRafiq Vəliyev: «Yerli SMM-in direktoru Elçin müəllim deyir ki, gedib işləyib, ailəmi saxlamalıyam»\nŞəki sakini Rafiq Vəliyev birinci qrup əlil olmasına baxmayaraq, ünvanlı sosial yardım ala bilmir. Bu barədə JAM.AZ-a müraciət edən Baş Göynük kəndinin sakini qeyd edir ki, 49 yaşı var və 2009-cu ildə Şəki 19 saylı TSEK tərəfindən ona verilmiş 8/94 saylı müayinə aktıyla ona gözünün torlu qişasının qopması diaqnozu qoyulub.\nRafiq Vəliyev bildirir ki, qulluğa ehtiyacı olduğu üçün həyat yoldaşı daim onunla məşğul olmaq məcburiyyətindədir. «Öhdəmdə iki azyaşlı uşaq var. Onlardan biri 2003-cü ildə anadan olmuş oğlum Əmrahdır ki, 2-ci qrup əlildir. Şəxsi avtomobilim, mobil telefonum, mal-qaram yoxdur. Evimdən 14 km uzaqda yerləşən 0,98 ha torpaq sahəsində isə faktiki olaraq işləyə bilmirəm».\nAiləsinin dolanışıq səviyyəsinin dəhşətli həddə olduğunu qey delən Şəki sakini vurğulayır ki, 2013-cü ildə ona 1 il müddətinə ünvanlı sosial yardım verilib. «Lakin Şəki Sosial Müdafiə Mərkəzinin rəhbəri Elçin müəllim məni xeyli süründürdükdən sonra dedi ki, torpaq sahəm olduğu üçün ünvanlı sosial yardım verə bilməz. Sonra da «Get işlə, qazan, ailəni saxla» deyib yola saldı. Mən gözdən əliləm, necə işləyə bilərəm axı? Həyat yoldaşım həm mənim, həm də əlil oğlumun qulluğunda durur. Ailəmin yaşaması üçün yavan çörəyə möhtac vəziyyətdəyik. Ona görə də, Əmək və Əhalinin Sosial Müdafiəsi Nazirliyindən xahiş edirəm ki, vəziyyətimlə maraqlanıb, ünvanlı sosial yardım almağıma yardımçı olsun».


Elvin və burunduklar 2-ci hissə - Cirtdan.TV\nElvin və burunduklar 2-ci hissə\n2009-cü(ci) il istehsalı olan HD keyfiyyətli Elvin və burunduklar 2-ci hissə(Alvin and the Chipmunks: The Squeakquel) video materialı Cirtdan.TV portalında 2013.07.09 tarixində dərc olunmuş və onu 3983 istifadəçi online izləmişdir.\nÜç şən və zarafatcıl "burunduq" Teodor, Saymon və Elvin məktəbə daxil olurlar. Onları burada yeni macəralar gözləyir. Bir sıra çətinliklər. Sinif yoldaşları tərəfindən təzyiqlər. Lakin ən böyük problem başqa bir musiqi qrupudur. Bilirsiniz hansı? Üç "burunduq" qizdan ibarət maraqlı bir musiqi qrupu. Bu iki qrup arasında maraqlı rəqabətin görüb əylənmək istəyirsinizsə mütləq bu filmə baxmalısınız. İyi Seyirlər!!!\nFilmdə çəkilmişlər: Zachary Levi, David Cross, Jason Lee\nRejissor: Betty Thomas\nElvin və burunduklar 2-ci hissə videosunu online ləngiməsiz yaxşı keyfiyyətdə izləmək üçün (avtomatik yüklənir), sizin internetin sürəti 1Mbit/s-dən artıq olmalıdır. Videonun yüksək keyfiyyətdə izlənməsi üçün internetin sürəti 2Mbit/s-dən artıq olmalıdır.\nƏgər sizin internetin sürəti Elvin və burunduklar 2-ci hissə videosuna bir başa baxmağa imkan vermirsə, pauza düyməsinə basaraq bir neçə dəqiqə gözləyin. Daha rahat izləmə üçün biz sizə Mozilla,Opera və ya Google Chrome-u yükləməyi məsləhət görürük.\nƏgər "Elvin və burunduklar 2-ci hissə" video materialının yayımına çıxış dayanıbsa və ya adı çəkilən video materialın saytdan silinməsini istəyirsinizsə bizimlə əlaqə saxlayın\nMahnıları superdi ki :))\nAlvin və qızlar :))\nQızlar da qəşəngdi\n1 də maraqlıdır 2 də


T.A.Qebreyesus: Zəif inkişaf etmiş ölkələrdə peyvənd qıtlığı hökm sürür - XALQQAZETI.COM\nÜmumdünya Səhiyyə Təşkilatı (ÜST) “Böyük yeddilər“in (G-7) dünyanın yoxsul ölkələrinə peyvənd çatdırılmasına dair vədlərini qeyri-qənaətbəxş hesab edir. Təşkilatın baş direktoru Tedros Adhanom Qebreyesus G-7-nin bununla bağlı mövqeyini tənqid edib. Məlumatı “İnterfaks. ru” verib.\nQebreyesus elan edilmiş bir milyard peyvənd dozasının mümkün qədər qısa zamanda təhvil verilməsinə tərəfdar olduğunu bildirib. O qeyd edib ki, vəd edilən həcm böyük kömək olsa da, hazırda daha çox peyvəndə mümkün qədər tez zamanda tələbat var. Çünki dünyada hər gün azı 10 min insan koronavirusla əlaqədar həyatını itirir, insanlara peyvənd indi lazımdır, onlar gələn ili gözləyə bilməyəcəklər.\nOnun sözlərinə görə, dünyanın inkişaf etmiş sənaye ölkələrində genişmiqyasli vaksinasiya kampaniyaları sayəsində həyat tədricən normal axarına döndüyü halda, zəif inkişaf etmiş regionlarda peyvənd qıtlığı hökm sürür. Xatırladaq ki, ÜST gələn il Almaniyada keçiriləcək növbəti “G-7” sammitinə qədər dünya əhalisinin, ən azı, 70 faizinin koronavirus əleyhinə peyvənd olunmasını hədəfləyir. T.Qebreyesus deyib ki, bunun üçün 11 milyard peyvənd dozası tələb olunur. Ona görə də G-7 və G-20 bu hədəfə nail olmalıdır.\nQeyd edək ki, indiyədək COVAX təşəbbüsü çərçivəsində dünyanın 131 ölkəsinə, ümumilikdə, 87 milyon peyvənd dozası çatdırılıb. Bu isə ümid edildiyindən dəfələrlə azdır.\nÜST-ün məlumatına görə, koronavirus pandemiyası başlanandan bəri dünyada bu xəstəliyə yoluxmuş insanların sayı tədricən 200 milyona yaxınlaşmaqdadır. Dünən müvafiq göstərici 176 milyona bərabər olub. Alimlər istisna etmirlər ki, hətta peyvəndləmə və kollektiv immunitet də bu xəstəliyə tutulanların sayının 200 milyona çatmasına mane ola bilməyəcək. Bu hədd tezliklə aşılmayacaq, lakin alimlərin fikrincə, xəstələnənlərin sayı artmaqda davam edəcək.\n17 İyun 2021 06:19 - XARİCİ XƏBƏRLƏR


GDU-da “KORRUPSİYAYA QARŞI MÜBARİZƏ İSLAHATLARIN MƏNTİQİ DAVAMIDIR” MÖVZUSUNDA ONLİNE İCLAS TƏŞKİL OLUNUB – etmtv.news\nGDU-da “KORRUPSİYAYA QARŞI MÜBARİZƏ İSLAHATLARIN MƏNTİQİ DAVAMIDIR” MÖVZUSUNDA ONLİNE İCLAS TƏŞKİL OLUNUB\nOnline formatda keçirilən iclası açan GDU-nun rektoru professor Yusif Yusibov bildirib ki, bu gün ölkəmizdə aparılan dövlət idarəçiliyinin bütün istiqamətlərini əhatə edən hüquqi, institusional və kadr islahatları çox intensiv şəkildə davam etdirilməkdədir.\nRektor vurğulayıb ki, korrupsiya ilə mübarizənin daha da sərtləşdirilməsi vətəndaş-məmur münasibətlərinin daha sağlam prinsiplər üzərində qurulmasına xidmət edir. Hər birimizə məlumdur ki, bu gün cəmiyyətimizdə bəzi məmurların öz vəzifələrindən sui-istifadə etməsi, vətəndaşlarla ünsiyyətdə kobudluğa və ya hüquq pozuntusuna yol verməsi ictimai narazılıqlara gətirib çıxarır. Prezident İlham Əliyevin göstərişi ilə bu kimi neqativ halların aradan qaldırılması istiqamətində aparılan islahatlar sözsüz ki, hər bir Azərbaycan vətəndaşı tərəfindən rəğbətlə qarşılanır.\nSon zamanlarda müşahidə etdiyimiz hadisələr, əsasən Azərbaycan Respublikasının Dövlət Təhlükəsizliyi Xidməti (DTX) tərəfindən Ağstafa, Yevlax, Biləsuvar, İmişli və Neftçala rayonlarında, Mədəniyyət Nazirliyində keçirilən əməliyyatlar cəmiyyətdə mövcud narazılıqların aradan qaldırılması istiqamətində atılan addımlardan biridir. May ayının 8-də Dövlət Təhlükəsizliyi Xidməti tərəfindən Mədəniyyət Nazirliyində həyata keçirilən xüsusi əməliyyat ölkə Prezidentinin sözügedən bəyanatının özünü çox gözlətməyən nəticəsi oldu. Belə ki, bu nazirliyin yüksəkvəzifəli şəxsləri, o cümlədən nazir müavini Rafiq Bayramov və Nazirlik yanında Mədəni İrsin Qorunması, İnkişafı və Bərpası üzrə Dövlət Xidmətinin rəisi Zakir Sultanov öz səlahiyyətlərindən qəsdən qulluq mənafeyinə zidd olaraq istifadə edib cəmiyyətin və dövlətin qanunla qorunan mənafelərinə zərər vuran çoxsaylı qanunazidd əməllərə yol vermələrinə görə təqsirləndirilərək barələrində həbs qətimkan tədbiri seçilib.\nRektor Yusif Yusibov bildirib ki, Azərbaycan xalqının yaşı minilliklərlə ölçülən zəngin mədəni irsinin qorunmasının, teatr, kino, kitabxanaçılıq, muzey işi, nəşriyyat işi, xalçaçılıq və digər mühüm sahələrin etibar edildiyi bir nazirlikdə bu cür neqativ hallara yol verilməsi haqlı olaraq hiddətlə qarşılanmalı, ən kəskin tərzdə qınanmalıdır. Ermənistanın hələ də davam edən təcavüzkarlığı nəticəsində onsuz da çoxsaylı vandalizmə məruz qalmış mədəniyyətimizin keşiyində durmalı olan məmurların xəyanət yolunu seçməsi həm hüquqi, həm də mənəvi baxımdan bağışlanmazdır. Çirkin əməllər törədən bəzi məmurların cinayət məsuliyyətinə cəlb olunması belə özbaşınalıqlardan əziyyət çəkmiş insanlara ədalətin bərqərar olmasına dair ümid verməklə yanaşı, ölkədə korrupsiyaya qarşı ciddi mübarizə aparılmasını bir daha nümayiş etdirir. Prezident öz çıxışlarında hər zaman çağırışlar edir, məmurları düzgün, ədalətli olmağa çağırır. Təbii ki, bu çağırışlara riayət edən məmurlarla yanaşı, biz bu gün fərqli mövqe sərgiləyən məmurların da olduğunu görürük. Məmurların xəyanət yolunu seçməsi həm hüquqi, həm də mənəvi baxımdan bağışlanılmazdır.\nPrezident İlham Əliyevin, Birinci vitse-prezident Mehriban Əliyevanın bütün sahələrlə yanaşı mədəniyyət sahəsində gördüyü işlər, mədəniyyət incilərimizin qorunması, onların başqa ölkələrdə tanıdılması istiqamətində həyata keçirdiyi layihələr bir örnəkdir, amma biz bu gün bu sahədə çalışan məmurların bu örnəkdən bəhrələnmək əvəzinə başqa yanlış addımlar atdığının şahidi oluruq. Məsuliyyət, peşəkarlıq və ən əsası xalqına məhəbbət, dövlətinə sədaqət prioritet olmalıdır.


Təbiətin qeyri adi möcüzələri (FOTO) / ANSPress.com\nTəbiətin qeyri adi möcüzələri (FOTO)\nYerli və xarici turistlərin hər zaman ziyarət etdiyi bu yerlər göz oxşayır.\n21 Noyabr, 2015 06:09\nDünyanın fərqli yerlərində qarşımıza çıxan, göz aldadıcı anlar milyonlarla yerli və xarici turistləri ətrafına cəlb etməyi bacarır. Bir ağac ya da bir qaya bəzən çox fərqli görünüşü ilə cəlb edici olur.\nDünyada bu cür göz oxşayan qeyri adi yerlər həddindən artıq çoxdur. Yerli və xarici turistlərin hər zaman ziyarət etdiyi bu yerlər göz oxşayır. ANS PRESS sizin üçün dünyanın ən maraqlı və qeyri adi təbiət görüntülərini təqdim edir\nDəniz sahilindəki yumru nəhəng topu xatırladan Moeraki boulders yəni Moeraki qayaları yer üzündə görə biləcəyiniz ən maraqlı qayalardır. Qayalıqlar sevimli görünə bilər amma olduqca ağırdır. Ən ağır qayalıq 40 ton. Orta hesabla 1 qayalıq 3 metrə yaxındır . Dəniz geri çəkildikdə qayalıqlar daha aydın şəkildə görünür. Kimi zaman da dəniz yüksəlir və qayalıqları görmək çətin bir hal alır.\nŞərqi Afrika ölkəsi Madaqaskarda filmlərə və nağıllara mövzu olan baobab ağaclarını yəqinki çoxlarınız xatırlayır. Bu ağacların gövdələri çox geniş olur və ağacın içini ovaraq kiçik otaqlar belə hazırlanır. Boyu 9-10 metr olan bu ağacların gövdəsi 23 metrdir. Çəllək formasındakı geniş gövdələrin üzərində də ağacın budaqları var.\n3. Antilop Kanyonu, Arizona\nArizonanın dillərə dastan olan kanyonu haqqında bilməyənlər yoxdur. Maraqlı rənglərlə diqqət çəkən. Antilop Kanyonu erezoziya nəticəsində sel daşqınlar nəticəsində yaranıb. Navajo bölgəsində olan bu kanyon dünyanın ən çox ziyarət edilən kanyonlar sırasında ilk yerlərdədir.\nBu qaya daş "Arbol piedra" həqiqətən də ilk baxışda bir ağacı xatırladır. Ancaq yerli və xarici türistləri çaşdıran qaya parçası ilk görənlərin heyrətinə səbəb olur. Bu qayanın qüvvətli küləklərin təsiri nəticəsində yarandığı bildirilir.\nBanyan ağacı sizə bu günə qədər gördüyünüz bütün ağacları unutduracaq bir gözəlliyə malikdir. Uzaqdan baxdığınızda bir meşə gördüyünüzü düşünə bilərsiniz ancaq yaxınlaşdıqca bu görünüşü tək bir ağacın ərsəyə gətirdiyini görürsünüz. Bu ağacın hər budağı yerə kök salır və böyüyür. Meşə qoruğu ərazisində olan ağacın 320 dənə qalın, 3 min dənə incə gövdəsi var. Banyan ağacı, 7 min adamın altında istirahət edə biləcəyi ağacdır.\n60 ton ağırlığındakı bu nəhəng daş bu gün dünyanın ən böyük meteorit daşıdır. Bu daş xüsusi olaraq düşdü yüyerdə sərgilənir. Yaşının 200-400 milyon il arasında olduğu bildirilir meteoritin 80 min il əvvəl yer kürəsinə düşdüyü bildirilir. 1955-ci ildən bu yana milli abidə olaraq təsdiq edilib.\nAdada baş verən quraqlıq təbiət hadisəsindən sonra maraqlı bir bitkilər əmələ gəlib. Burada görəcəyiniz ən maraqlı bitki örtüyü isə dragon tree əjdaha ağacı mənasını bildirir. Qəribə görünüşlü bir çətiri xatırladan ağacın gövdəsi qırmızıdır. İnanclara görə köhnə zamanlarda əjdaha qanından qidalandığı bildirilir.


Avqustun 3-də gözlənilən hava haqqında məlumat ABC.AZ\nAvqustun 3-də gözlənilən hava haqqında məlumat\n2 avqust, Fineko/abc.az. Sabah, avqustun 3-də Bakıda və Abşeronda hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Şimal-qərb küləyi əsəcək, arabir güclənəcək.\nAbşeron yarımadasında gecə 24-26, gündüz 28-33, Bakıda gecə 24-26, gündüz 31-33 dərəcə isti olacaq.\nGecə 20-25, gündüz 33-38, dağlarda gecə 12-17, gündüz 22-27 dərəcə isti olacaq.


Azərbaycan şirkəti lizinq xidmətlərinin yeni növünü işləyib hazırlayır\nBiznes və iqtisadiyyat xəbərləri 24 Avqust 2007 17:05 (UTC+04:00)\nAzərbaycan, Bakı / Trend , müxbir Ü.İsmayılova/ Azərbaycanın aparıcı şirkətlərindən biri olan "Unileasing" sentyabr ayından ölkədə ilk dəfə olaraq SMS Leasing xidmətləri göstərməyə başlayacaq. Bu məlumat cümə günü şirkətdən daxil olmuşdur.\nYeni xidmət növü müştərilərə mobil telefon vasitəsilə şirkətin saytına daxil olaraq lizinq predmeti seçmək imkanı verir. SMS Leasing-in növlərinlən biri də müştəriyə lizinq predmetini hesablamağa imkan verən mobil kalkulyator olacaq.\nŞirkət Azərbaycanın iri mobil operatorlarından bir olan "Azərcell"ə əməkdaşlıq edir.\n"Unileasing" Azərbaycanın lizinq bazarında 2004-cü ildən fəaliyyət göstərir.\nŞirkət tikinti texnikasını, avtomobilləri, tibbi avadanlığı, daşınmaz əmlakı icarəyə verir.


Laboratoriya testləri (67)\nLaboratoriya testləri / 1365 dəfə oxunub\nLaboratoriya testləri / 1214 dəfə oxunub\nÜmumi: Hepatit G virusu flaviviruslar qrupuna daxil olub, 9400 nukleotiddən ibarət RNT-yə malikdir. Geniş yayılıb. İnfeksiya qaraciyər karsinoması, kəskin və xriniki hepatitlər yarada bilir. Digər hepatitlər ilə də birgə mövcud ola bilir. Dərman qəbul edən, transfusiya və dializ xəstələrində (təqribən 20%) adətən HGV müsbət olur.\nGöstəriş: HBV və HCV nəticələri mənfi olduqda digər hepatitlərin müayinəsi\nMaterial: EDTA-lı qan\nLaboratoriya testləri / 761 dəfə oxunub\nÜmumi: Hepatit E-nin inkubasiya dövrü təqribən 60-65 gündür. Asiya (Çin) və Afrikada daha xarakterikdir.Yeniyetmələr və uşaqlar tez-tez yoluxur, hamilə qadınlar üçün xesusilə təhlükəli olur. Xəstəlik ömürlük olur. Reaktivləşməsi heç bir kliniki əlamət olmadan da mümkündür.\nAşağıdakı müayinələr mümkündür:\nHepatit E-IgM anticismi /AHEME /\nGöstəriş: Yeni Hepatit E yoluxmasına şübhə olduqda\nMaterial:1 ml serum\nŞərh: yüksək həssaslıqlı ELISA test səhvən pozitiv nəticə göstərə bilər. Nəticələrin düzgünlüyünə əmin olmaq üçün hepatit IgM Western Blot tövsiyə edilir.\nHepatit E-IgM Western Blot / AHEMW /\nGöstəriş: Pozitiv hepatit E-IgM ELISA-nın təsdiqi\nHepatit E-IgG anticismi / AHEGE /\nGöstəriş: Keçmişdə Hepatit E xəstəliyinə tutulmasına şübhə olduqda\nŞərh: yüksək həssaslıqlı ELISA test səhvən pozitiv nəticə göstərə bilər. Nəticələrin düzgünlüyünə əmin olmaq üçün hepatit IgG Western Blot tövsiyə edilir.\nHepatit E-IgG Western Blot / AHEGW /\nLaboratoriya testləri / 544 dəfə oxunub\nÜmumi: Hepatit D hepatit virusları arasında ən unikalıdır. Virus kimi natamamdır. Insanda hepatit B ilə eyni zamanda və ya onunla yoluxmadan sonra yoluxur. Orqanizmdə uzun müddət qala bilər ki bu da qaraciyər sirrozuna səbəb olur. HBV kimi HDV parenteral, qan və qan məhsulları ilə və ya bəzən cinsi yolla da yoluxur.\nLaboratoriya testləri / 560 dəfə oxunub\nLaboratoriya testləri / 775 dəfə oxunub\nÜmumi: Hepatit A virusu (HAV) RNT virusu olub, picornaviruses qrupuna daxildir. Hepatitlərin 20%-i HAV ilə yaranır, qış və payız HAV-ların yayılmamasının pik nöqtəsidir. Yoluxma cinsi yolla bərabər, fekal-oral yolla su, ərzaq və çiy dəniz məhsullarının qəbulu nəticəsində baş verir. İnkubasiya dövrü 14-45 gündür. HAV- infektivliyi artıq xəstəlikdən 2 həftə əvvəl və 2 həftə sonra nəcisdə bilinir. Tam müalicədən sonra virus daşıyıcıları, HAV-IgM yoxa çıxır. Xroniki hepatitlər də müşahidə olunmur. Risk qrupları homoseksuallar və venadaxili narkotik dərman maddələri qəbul edən narkomanlardır.\nLaboratoriya testləri / 461 dəfə oxunub\nHemoqlobin / HB /\n4-8 günlük: 14,3-21,3\n14-cü gün-2 aylıq 10,7-17,3\n3-5 aylıq 9,9-14,5\n1 yaşından yuxarı 10,8-15\nLaboratoriya testləri / 574 dəfə oxunub\nHemoqlobin, sərbəst / FHB /\nGöstəriş: Hematolizə şübhə olduqda\nMaterial: 1 ml EDTA-lı plazma, mümkünsə qan venadan damcılama yolu ilə götürülsün.\nQeyd: Haptoqlobinin daha dəqiq müayinəsi\nLaboratoriya testləri / 450 dəfə oxunub\nÜmumi: Hemoqlobin HbA2, HbF (fetal hemoqlobin) HbS (oraqvari hüceyrə hemoqlobini) yarımqruplarına bölünür.\nGöstəriş: Anemiya, hemoqlobinopatiyanın müəyyən edilməsi\nMaterial: 2 ml EDTA-lı qan\n5 yaşından kiçik uşaqlar: <5,0\nYenidoğulmuşlar: <80 (hər həftə təxminən 5% azalır)\nHbA2 artır : molekulyar bioloji müayinə ilə dəqiqliklə β-talamessemiyanın (göstəricilərin ikiqat artımı) aşkar edilməsi tövsiyə edilir. Bax Talasemiya\nHbA2 azalır : yalnız molekulyar bioloji müayinə ilə α-talassemiya (eritrositlərin orta həcmi (MCV) azalır) əlamətlərinin aşkar edilməsi. Bax Talasemiya\nHbF artır: sferositoz, kəskin mieloid leykomiya (AML), xroniki mieloid leykomiya (CML), mieloftiz anemiya, müalicə olunmayan bədxassəli anemiya\nHbS artır: oraqvari hüceyrə anemiyası Bax: Oraqvari hüceyrə anemiyası, genetik test\nLaboratoriya testləri / 883 dəfə oxunub\nCO hemoqlobin Bax Karboksi-Hemoglobin\nMetemoqlobin Bax Metemoqlobin\nHbA1 Bax HbA1, HbA1c\nHbA1c Bax HbA1, HbA1c\nHbA2 Bax HbA2, Hemoqlobin elektroforez\nHbF Bax HbF, Hemoqlobin elektroforez\nLaboratoriya testləri / 595 dəfə oxunub\nHbA1c / HBA1C /\nÜmumi: Ümumi hemoqlobinin 4,5%-ini təşkil edən HbA1c HbA1-nın ən böyük fraksiyasıdır və hesab edilir ki, HbA1 kimi son 3 ay ərzində qanda şəkərin səviyyəsini göstərir.\nGöstəriş: Qanda şəkərin səviyyəsinin nizamlanması\nHBA1c %-lə İzahat\n6,2-8,0 Orta dərəcəli şəkərli diabet və ya diabetli şəkərə şübhə olduqda\n8,1-10,0 Yuxarı dərəcəli şəkərli diabet\n>10,0 Yüksək dərəcəli şəkərli diabet\nLaboratoriya testləri / 592 dəfə oxunub\nHbA1 / HBA1 /\nÜmumi: HbA1 qlükozid hemoqlobini böyüklərdə hemoqlobinin əsas tərkib hissəsi olub ( təqribən 7% hissəsi), bir neçə subfraksiyalardan ( HbA1a, HbA1b və HbA1c ) ibarətdir. Eritrositlərdə hemoqlobini parçalayan enzim yoxdur, qlükolizasiya eritrosit parçalanana qədər (120 gün) davam edir. Buna uyğun olaraq HbA1 keçmiş hiperqlikemiya fazasının davametmə müddətini və son 3 aydakı şəkərin səviyyəsini göstərir.\nNorma: < 5,0-8,0\nLaboratoriya testləri / 449 dəfə oxunub\nBu gün vulvovaginal kandidoz ginekologiya və mamaçılıq sahəsində ən çox rast gəlinən spesifik infeksiyalardandır. Kəskin vulvovaginal kandidozun əmələ gəlməsinə səbəb amillər aşağıdakılardır:\nGeniş spektrli antibiotik müalicəsi (10-30% hallarda)\nEstrogen üstünlüyü ilə oral kontraseptiklərin qəbulu\nDiabetogen metabolizm şəraiti\nLaboratoriya testləri / 570 dəfə oxunub\nHəmçinin bax: Vulvovaginal kandidoz Xarici cinsiyyət ...\nLaboratoriya testləri / 3282 dəfə oxunub\nSomatotropin hormonu ( “ Boy hormonu” ) / STH /\nSTH hipofiz vəzisində sintez olunur və boyun uzununa artımını stimulə edir. Antiinsulin, anabolik, anti-uretik və lipolotik effektə malikdir. Yarım yaşama dövrünə uyğun (15-20 dəqiqə) qeyri müntəzəm ifraz edilir. Qoca yaşlarında ifrazat zəifləyir ( “somatik fasilə” ). Bu da xolinergik tonun və hipotalamik antiqonist- somatostatinin artmasına səbəb olur. Endogen boy hormonu ifrazatının azalma əlamətləri IGF 1 və IGFBP 3-ün qatılıqlarının azalmasıdır.\nHipofiz vəzi pozğunluğu olan xəstələrdə hiperlipidemiya (HDL azalır, LDL artır) müşahidə olunur. STH əksər hallarda serumda göstəricisi aşağı olur, fərdi hallarda diaqnostik məqsədlər üçün az əhəmiyyətlidir.\n1 aya qədər: 13-53\n3 aya qədər: 4-37\n1 yaşa qədər: 3-27\nBöyüklərdə: 10-a qədər\nQeyd: STH defektinə şübhə olduqda GHRH-ın (somatotropin rilizinq faktoru) müayinə edilməsi məsləhət görülür.\nArtır: akromeqaliya ( TRH ilə stimulyasiyadan sonra STH və prolaktin artır), əsəb anoreksiyası\nAzalır: STH çatışmazlığı, başqa sözlə hipofiz vəzisinin pozğunluğu nəticəsində boy artımı azalır, osteoporoz, onurğa sümüyünün sınması [IGFBP (isuluinəbənzər boy faktoru) azalması]\nLaboratoriya testləri / 540 dəfə oxunub\nÜmumi: G. Vaginalis ( əvvəllər Haemophilus vaginalis) corynebacterium qrupuna daxildir. Tipik infeksiya patogenidir. Yaxma müayinəsində “Açar hüceyrələr” (clue cells) müşahidə olunur ki, bunlar da səthində çoxlu sayda balaca çubuqvari infeksiyalar olan hüceyrələrdir. Daha çox menopauzadan sonra estrogen müalicəsi qəbul etdikdə müşahidə olunur. İnfentil vulvovaginit, davamlı soyuqdəymə, sepsis zamanı da müşahidə olunur.\nGöstəriş: vaginal infeksiyalara şübhə olduqda, qaşınma olduqda\nMaterial: uşaqlıq boynundan yaxma\nLaboratoriya testləri / 1099 dəfə oxunub\nQamma-GT, γ-GT (γ-Qlutamil-Transferaza) / GGT /\nÜmumi: γ-GT γ-qlutamat tsiklinin əsas enzimi olub, amin turşuların bədən mayesindən hüceyrələrə sorulmasını tənzim edir. Əsasən yüksək ifrazat və absorbsiya qabiliyyəti olan toxuma hüceyrələrinin membranında, məs: öd axarı epitolemiyasında, böyrək kanalının kurtikulyar membran qatında və kişik bağırsaq hüceyrələrində olur. Plazmada γ-GT artması qaraciyər üçün səciyyəvidir və bu səbəbdən (95% diaqnostik həssaslıq) qaraciyər-öd xəstəliyinin yüksək həssaslı indikatorudur. γ-GT qaraciyər-öd-axarları xəstəliklərində yalnız artan enzimlərdən ən çox rast gəlinənidir.\nMaterial: 5 ml serum\nŞərh: Artım: hepatitlər, hepatit sirrozu, qaraciyər piylənməsi, qaraciyər şişi və qaraciyər metastazı, xolestaz, alkoqolizm, dərman vasitələrinin qəbulu ( bu zaman norma iki dəfə və daha çox artır), pankreatit, pankreas şişi\nLaboratoriya testləri / 569 dəfə oxunub\nSərbəst tetrayod-tiroksin / FT4 /\nQeyd: T4-ün yarımyaşama dövrü təqribən 3 həftədir.\nŞərh: Artım: hipertiroidizm, Bazedov xəstəliyi, autonom adenoma, tiroidit (erkən mərhələ), hipofiz vəzisinin şişi, TBG artması (hamiləlik), yüksək estrogen ifrazı, qaraciyər xəstəliyi, T4 anticismləri\nAzalma: hipotiroidizm, xroniki tiroidit, radio-yod müalicəsi, yod çatışmazlığı, TGB azalması, farmakoloji preparatlar: difenilhidantoin, salisilat, heparin.\nLaboratoriya testləri / 590 dəfə oxunub\nFruktoza eukolyatda / FRUEJ /\nÜmumi: Spermada fruktoza sperma kisələrinin ifrazat funksiyasını əks etdirir. Çox aşağı fruktoza səviyyəsi sperma eukolyatlarının zəifləməsini və ya sperma kisələrinin ageneziyası və ya ciddi disfunksiyasını göstərir. Bu da daha sonra USM ilə daha da aydınlaşdırıla bilər.\nMaterial: NaF-li eukolyat\nAzalma: sperma kisələrinin və sperma kanalının ageneziyası və ya disfunksiyası, əksər hallarda azoospermiya ilə əlaqəli.\nLaboratoriya testləri / 522 dəfə oxunub\nFollikul stimuləedici hormon, Follitropin / FSH /\nÜmumi: FSH və LH hipofiz vəzisinin ön pay hormonlarıdır. Onların formalaşması və ifrazı hipotalamusdakı GnRH-ın (qonadotropin rilizing hormonu) təsiri ilə baş verir.\nGöstəriş: hipoqonadizmə şübhə olduqda, hipoqonadizmin müxtəlif diaqnozu, sonsuzluq, spermatogenez pozğunluğu, perturbasiya tsikli, amonereya (menstruial tsiklin 6 ay və daha uzun müddətə pozulması), oligomenorrhea, erkən klimaks, menopauzada estrogen tərkibli dərman vasitələrinin qəbulu, ilkin ovulyasiya pozğunluğu ( Turner sindromu )\nMaterial: 0,2 ml serum\nArtım: hipoqonadizm, postmenopauzada erkən klimaksın dəyişilməsi, hipofizar adenoma (FSH çox artır).\nAzalır: ikinci dərəcəli ovulyasiya pozğunluğu, hipofis-hipotalamus çatışmazlığı, prolaktinoma ilə hipotalamik- və hipofizial zədələr, xromofobik adenoma, stres, anerksiya (iştahanın itməsi), şəkərli diabet, hipotiroidizm, Morbus Kuşinq, sarı cismin çatışmazlığı, hiperprolaktinemik ovulyasiya pozğunluğu, sarkoidoz, histiositozis, Morbus Şeehan\nArtım: testikulyar hipoqonadizm: kriptorxizm, testikulyar atrofiya, uşaqlıq borularının disfunksiyası\nAzalır: hipofizial-hipotalamik hipoqonadizm, hipofizial-hipotalamik çatışmazlıq.\nLaboratoriya testləri / 576 dəfə oxunub\nLaboratoriya testləri / 1205 dəfə oxunub\nFaktor I ( Fibrinogen )\nÜmumi: Fibrinogen-qanın laxtalanma sisteminin faktoru, trombin substratı, koaqulyasiya prosesində son enzim, plazmin substratı, fibrinolitk prosesin enzimidir. Fibrinogen əsasən qaraciyərdə sintez olunan zülaldır. Qanda həll olmuş vəziyyətdədir, lakin trombin və Faktor XIIa-nın fermentativ təsiri nəticəsində həll olmayan fibrinə çevrilir. İltihabi proseslərdə 24-48 saat ərzində anormal yüksək həddə qalxır. Bəzi qarciyər zədələnmələrində fibrinogen çatışmazlığı sintez pozğunluğu ilə əlaqədar ola bilir.\nGöstəriş: fibrinolitik müalicənin ( streptokinaza, urokinaza, defibraza, asparaginaza ) müşahidəsi, qazanılmış fibrinogen çatışmazlığı, koronar ürək xəstəliklərinəin ehtimalı\nArtım: kəskin iltihab, şişlər, şəkərli diabet, hamiləlik, angina, əməliyyatdan sonra\nAzalma: koaqulopatiya, hipo- və afibrogenemiya, bəzi qaraciyər parenxima zədələnmələri, fibrinolitik müalicə, prostat, ağciyər, mədəaltı vəzi, yumurtalıq şişi, kəskin leykomiya (xüsusilə asparaginaza ilə müalicədə), doğuş çətinlikləri, hemoliz, ilan sancmaları.\nLaboratoriya testləri / 2581 dəfə oxunub\nKreatin kinaza / CK /\nGöstəriş: Ürək infarktına şübhə olduqda, skelet əzələlərinin kəskin nekrozu, skelet əzələsi xəstəlikləri və onların gedişinin müşahidəsi, yenidoğulmuş uşaqlarda əzələ distrofiyasının skrininqi, Duxen tipli əzələ distrofiyasına şübhə\nNorma: qadın < 140\nkişi < 174\nuşaq 2-12 aylıq 17-136\nŞərh: Artım: kəskin miokard infarktı, skelet əzələ xəstəliyi, orqanların skelet əzələlərinin kəskin nekrozu ( infeksiyalarda, piometra, kəskin travmatik toksikoz (Kraş sindromu, poliorqanların travması və s. ), Duxen daşıyıcısı, əzələdaxili infeksiyadan sonra Şarpe sindromu, “Fitnes məşqləri”\nLaboratoriya testləri / 552 dəfə oxunub\nKreatinin klearansı / CKREA /\nGöstəriş: böyrək çatışmazlığına şübhə olduqda yumaqcıqların filtrasiya sürətinin qiymətləndirilməsi\nMaterial: 1 ml serum və 10 ml 24 saatlıq sidik ( sidiyin yığılmış ümumi miqdarını, xəstənin boyu və çəkisini qeyd edin! ). Sidik birinci günün (ilk sidiyi daxil olmamaq şərtilə) səhərindən növbəti günün səhərinə qədər yığılmalıdır.\nAzalma: böyrək çatışmazlığı, bəzi ürək çatışmazlığı\nArtım: hamiləlik, şəkərli diabetin ilkin mərhələsi, nefrotik sindrom.\nLaboratoriya testləri / 489 dəfə oxunub\nKreatinin, sidikdə / KREAU /\nMaterial: 10 ml 24 saatlıq sidik (sidiyin ümumi həcmini qeyd edin! )\nLaboratoriya testləri / 533 dəfə oxunub\nKreatinin, serumda / KREA /\nÜmumi: Kreatinin əzələdə kreatin və kreatinfosfatdan əmələ gəlir. Əmələ gəlmiş kreatininin və serumdakı kreatininin miqdarı individual olub, əzələ kütləsindən asılıdır, fəaliyyətdən asılıdır. Normal böyrək fəaliyyətində kreatinin həmişə yumaqcıq filtrasiyası nəticəsində də ifraz olunur. Çox kiçik miqdarı metabolizmə uğrayır və ya bağırsaqların selikli qişası ilə xaric olunur.\nGöstəriş: məhdud yumaqcıq filtrasiya surəti ( hipertoniya, böyrək xəstəlikləri, ekstrarenal xəstəliklər, metabolizm pozğunluğu, hamiləlik və s. hallarda ), böyrək xəstəliklərində dərman preparatlarının təsirinin müşahidə edilməsi.\n6 yaşa qədər: 0,3-0,7\n6-12 yaş: 0,5-1,0\nArtım: nefrit, böyrək çatışmazlığı, eksikoz ( orqanizmdə maye itkisi ), əzələnin kəskin deyinteqrasiyası.\nAzalır: atrofik əzələ xəstəliyi\nLaboratoriya testləri / 551 dəfə oxunub\nKreatin, sidikdə / KRETU /\nGöstəriş: əzələ distrofiyası\nMaterial: 25 ml 24 saat yığılmış sidik (yığılmış sidiyin həcmini qeyd edin!)\nLaboratoriya testləri / 512 dəfə oxunub\nKreatin, serum / KRET /\nÜmumi: Kreatin qaraciyər, mədəaltı vəzi və böyrəklərdə sintez olunur. Qan vasitəsilə əzələ sisteminə çatdırılır. Yüksək enerjili kreatinfosfat əzələdə kreatin kinazadan sintez edilir. Kreatin miqdarı orqanizmin əzələ kütləsindən asılıdır. Belə ki, əzələ sisteminin 2%-i gündəlik qeyri-enzimatik yolla kreatininə çevrilir və qana sorulur. Kreatinin artması əzələ xəstəliklərində müşahidə olunur.\nC-reaktiv protein, kəmiyyət, / CRP /\nÜmumi: C-reaktiv protein iltihab mərkəzinə sürətlə təsir göstərən qeyri-spesifik immun müdafiənin aktiv proteinidir. O, qaraciyərin parenxima hüceyrələrində stimulə olunan interleykin-6 tərəfindən sintez olunur və qana sorulur. CRP neytrofil qranulositlərin iltihab aktivliyini azaldır. Həmçinin, o bakteriyaların hüceyrə divarına yapışır və klassik komplement sistemini aktivləşdirir. Eynilə başlanğıc və ya xroniki infeksiyalar EÇR-in artmış qiymətlərinə görə, klinikanın ağırlıq dərəcəsi isə CRP-nin serumdakı həcminə görə təyin edilir. Yarım yaşama dövrü 5-7 saat, maksimum yüksəlişi təqribən 50 saatdan sonra müşahidə olunur.\nGöstəriş: iltihab faktoru, bakterial infeksiyalara qarşı antibiotik müalicənin kontrolu, döldaxili infeksiyaların öyrənilməsi və embrional membranların yırtığı məqsədilə aparılan kurs müayinələr, revmatik xəstəliklərin dərəcəsinin qiymətləndirilməsi, əməliyyat sonrası fəsadların erkən diaqnostikası.\nNorma: <1,0 ml\nQeyd: Artım: güclü bakteriya, parazit və virus infeksiyaları, revmatik xəstəliklər, amnion infeksiyası sindromu, pankreatit, kollagenozis, retroperitoneal fibrozis.\nLaboratoriya testləri / 795 dəfə oxunub\nSərbəst kortizol, sidikdə / FCORU /\nÜmumi: Sidikdə sərbəst kortizol zülalla birləşmiş şəkildə deyil.\nMaterial: 5-10 ml sutka ərzində yığılmış sidik ( sidiyin ümumi miqdarı qeyd edilməlidir!)\nQeyd: Kiçik səhvlər yolveriləndir. Bu səbəbdən kortizolun serumda müayinəsi məsləhət görülür.\nŞərh: Artım: Kuşinq sindromu\nKortizol serumda / CORT /\nÜmumi: Kortizol qlükokortikosteroid olan kortizol adenohipofizdən AKTH (adenokortikotropin hormonu)hormonu ilə gecə-gündüz ritmləri ilə əks-əlaqə mexanizmi əsasında böyrəküstü vəzinin qabıq maddəsində sintez olunur. Kortizolun həyati əhəmiyyətli təsirlərindən biri də karbohidrat və amin turşuları metabolizminə, ürək və qan dövranına və digər orqanların (böyrək, mədə, beyin və.s) fəaliyyətinə təsir göstərir. Plazmada kortizol xüsusi proteinə (kortikosteroid birləşmiş qlobulin) birləşmiş şəkildə olur. Yalnız sərbəst korrtizol bioloji aktivdir və böyrəklər vasitəsilə ifraz olunur.\nGöstəriş: hiperkortikolizmə şübhə, böyrəküstü vəzinin hiperfunksiyası\nMaterial: 1 ml serum və ya plazma\nNorma: Plazmada kortizolun miqdarı sutka ərzində dəyişdiyindən müayinə günün konkret vaxtında aparılmalıdır. Ən yüksək miqdarı səhər saat 08:00, ən aşağı miqdarı axşam saat 23:00-da müşahidə olunur.\n50-250 saat 8:00\n0-50 saat 24:00\nUşaqlar(<15 yaş): 50-150 saat 8:00\nŞərh: Artım: böyrəküstü vəzinin hiperfunksiyası (səbəbləri: Kuşinq sindromu, adrenal adenoma, adrenal karsinoma, AKTH-in adenohipofizdə normadan artıq sintezi, süd vəzisi xərçəngində ektopiklik), stres, hipoqlisemiya, hamiləlik\nAzalma: böyrəküstü vəzinin ilkin və ikincili çatışmazlığı (Addison, adenohipofiz çatışmazlığı, AGS (adenogenital sindrom), deksametazon ilə müalicə.\nLaboratoriya testləri / 549 dəfə oxunub\nKoenzim Q10 / COQ10 /\nÜmumi: Koenzim Q10 ubixinonlara aiddir və tənəffüs sistemi daxilində elektron nəqliyyatında mühüm komponent kimi iştirak edir. Onlar bütün təbiətdə, yəni heyvan hüceyrəsində, bitkilər və mikroorqanizmlərdə yayılıb və orqanizmdə kifayət qədər yüksək miqdarda mövcuddur. Beləliklə, maddənin insanda “ümumi qatılığı” 0,5-dən 1,5-ə qədər qiymətləndirilir.\nKoenzim Q10 böyük miqdarda enerjiyə ehtiyacı olan əzələ hüceyrələrində mühüm rol oynayır. Xüsusilə ürək əzələ hüceyrələrində, miokard enerjinin 60-80%-ini ATF-dən alır, 5-10% koenzim Q10-nun çatışmazlığı ürək fəaliyyətinin çatışmazlıqlarına səbəb olur. Koenzim Q10-nun serumda səviyyəsi yaşın artması ilə (təqribən 40-50 yaşlarında) artır. Koenzim Q10 antioksidant kimi hüceyrələri sərbəst radikalların təsirindən qoruyur. Bundan başqa, gündəlik qida koenzim Q10-nun ehtiyat şəklində yiğilmasına səbəb olur, çünki demək olar ki, bütün qidaların tərkibində mövcuddur. Qarğıdalı yağı, buğda yağı, ət və yağ yüksək miqdarda ubixinonla zəngindir. Tərəvəzlərdə az miqdarda olur.\nLaboratoriya testləri / 463 dəfə oxunub


MATC.AZ: “Sabah” daha bir legionerini göndərir\n15 Yanvar 2021, 11:01\nQeyd edək ki, Ulise Diallo 2019-cu ilin avqustundan "Sabah"da oynayır. Onun klubla müqaviləsi yayda başa çatmalıdır. "Sabah" daha əvvəl Yevgeni Koçuk və Abbas Ağazadə ilə müqaviləni ləğv edib, Ozan Can Kökçünü isə Niderlandın "Telstar" klubuna icarəyə verib.\n“Sabah” klubu daha bir futbolçusu ilə yollarını ayırmağı planlaşdırır.\nMatc.az xəbər verir ki, paytaxt təmsilçisi malili hücumçu Ulise Diallo ilə vidalaşmaq niyyətindədir.\nBu barədə klubdan “Report”a məlumat verilib. 29 yaşlı hücumçu ilə razılıq əldə olunsa, sözləşməsi ləğv ediləcək.


xristianlara | Yaxşı insanlar - xəbər - Həqiqət | xristianalrın əleyhinə zülüm\nMatta 5 : 10 – 11 – “nə xoşbəxlik doğruluq yolunda zülüm görənlərə, çünki göylərin hökmüranlığı onlarındır. Mənim ucbatımdan insanlar sizə küfr etdikdə, pis sözlər ilə təhqir etdikdə nə xoş sizə!”.\nGöründüyü kimi xristianlara qarşı bir sonrakı şiddət aktını, zülmünü eşitmədən çox öncə gözləmək məcburiyyətində deyilik. Bu haqqda İsaya vəhy edilmiş xristianlara onlara lütf olunacağını öyrətmişdir çünki bu həyat gələcək şöhrət ilə müqayisə olunmur.\nƏgər İsanı duymaq üçün qulaqlarınız varsa onda eşitməyinizin gərəkli olduğu söyləmədiyimiz bir şey var. Cənnətin aləmi hardadır və zülmə uğrayanlar mükafatlanacaqlarmı? Sadəcə etdikləri iş üçün həm özlərinə, həm də inanclarına böyük utanc verməklə qalmayıb, həm də inanclarının təqdim edə biləcəyi fikirlərin yoxsulluğunuda ortaya qoyurlar. Əgər onlar üçün yaxşısı dğyülmələr, yanmalar, təcavüzlər və cinayətlərdirsə, qəbul etdikləri inanc haqqında nəticəyə gəlməyimiz üçün nəyimiz var?\nƏgər bir inancın üstünlüyünə nail olmaq sitəyirsinizsə, onu uyğun bir sınaqdan keçirdin. Onun iddialarının həqiqətini və tərəfdarları üçün gətirdikləri faydaları nəzərə alın.Əgər bütün bu təkliflər siyasi hökmüranlıq üçün bəhanədirsə o zaman bir inancın olmaması və dəyişməsi gərəklidir.\nƏəgər bu toplumun dinlərinin dəyişməsi anlamına gəlirsə, buna görə yaxşı nəticə alınacaqsa qoy olsun. Hal hazırda heç bir toplum öz milli dinləri olaraq xristianlığı nəzərə almamqdadır. Yəqin ki, yaşadığımız yaş həqiqətən yer üzünün bütün xalqları İsa Məsihə olan inancı rədd etməkdə birlik içindədirlər, yalnız onlar bu rəddetməyə dair səbəb ilə barışmamaqdadırlar.\nYenədə xristianlar Tanrının onlara göydəki aləmi verdiyini bilirlər və yer üzündəki zalimlərin davranışlarının sadəcə bu həqiqəti vurğulamağa xidmət göstərdiklərini bilirlər.\nTags:dindar müəllimlər,doğruluq üşün zülüm,Məsihə vəhy olunub,qonşularını sevən,rədd edilən inanc,xristianalrın əleyhinə zülüm,xristianlıq,yaxə insanların xəbəri\nXoş xəbər - doğruluq üçün motivasiya


Teatr yaşlı aktyorların işdən çıxarılması ilə gündəmdədir\nREAL TV fəaliyyətə başlayandan xəbər buraxılışlarında mədəniyyətlə bağlı informasiyalar təqdim edir. Bu informasiyalar incəsənət sahəsində yeniliklər, ciddi mədəni xəbərlərdən ibarətdir. Onların arasında daha çox yer alan isə Gənc Tamaşaçılar Teatrı, burdakı premyeralar, festivallarda iştirak, kollektivin sənət uğurları haqda olub. Bizim mədəniyyət gündəmimizi teatr, onun yaradıcı işi, sənət, sənət adamları, sənət uğurları təşkil edib.\nBu gün isə gündəm dəyişib. Söhbət teatrın gündəmindən gedir. Gənc Tamaşaçılar Teatrı xəbər başlıqlarında işdən çixarılan aktyorlarla aktualdir.\nMəsələni saytların başlıqlarından deyil tərəflərin özü ilə araşdırmaq qərarına gəldik. Axi məqsədimiz real mədəniyyətdir.\nYasin Qarayev haqda bundan daha uğurlu təqdimat ola bilməzdi. Xalq artisti məsələ ilə bağli mövqeyini əsaslandiranda anlayırıq ki, məsələ maaş, pul məsələsi deyil.\nİndi 50 ildən sonra gəncliyini, var gücünü teatra, sənətə həsr edən, bu ocağı ən çətin günlərində, maaşın az, işin çox olduğu vaxtlarda belə tərk etməyən aktyorları 70 yaşından sonra işdən çıxarmaq teatra nə qazandırır?\nGörünür, hər iki tərəf bir-birindən inciyib. Ancaq bu inciklik 90 yaşını qeyd edən sənət ocağının adını "aktyorlar işdən çıxarılmalarına etiraz edirlər", "gənc tamaşaçılar teatrında qalmaqal" başlıqlari ilə gündəmə gətirməməli idi. Necə ki, aktyorların yubileyləri işdən çıxarılmaları ilə təbrik edilməməli idi.


Tofiq Yaqublunun həbsinin PƏRDƏARXASI... - Prezidentə qarşı sabotaj, yoxsa...\n44 günlük müharibədə dostlaşdı, qayıdıb gördü ki...\nDSX Laçında 2 hərbçinin ölümü ilə bağlı rəsmi...\nErmənistanın 1064 hərbçisi müharibədə itkin...\nPutin və Bayden razılığa gəldi - SƏFİRLƏR GERİ...\nMüsavat partiyasının və Milli Şuranın Koordinasiya Mərkəzinin üzvü Tofiq Yaqublu martın 22-də saxlanıldı və xuliqanlıq maddəsi ilə haqqında həbs-qətimkan tədbiri seçildi. Bütün dünyanın koronavirus bəlası ilə mübarizə apardığı və Azərbaycanın gündəminin bu olduğu bir vaxtda belə bir addım diqqət çəkməyə bilməz.\nŞübhəsiz ki, hüquq-mühafizə orqanlarının atdığı addım müzakirə mövzusu deyil. Azərbaycan hüquq dövlətidir və hüquq keşikçiləri qanunvericiliyin tələblərini yerinə yetirirlər. Lakin əsas məsələ Tofiq Yaqublunun həbsinin kim(lər)ə sərf etməsidir.\nBu sualın cavabının birmənalı olaraq hakimiyyətə sərf etmədiyi ortadadır. Çünki ölkədə ciddi siyasi islahatlar müşahidə olunur. Prezident İlham Əliyev tərəfindən həyata keçirilən Azərbaycanın yenilənməsi siyasəti özündə sosial-iqtisadi islahatlarla yanaşı, demokratik siyasi islahatları da əks etdirir.\n“Köhnə qvardiya” olaraq tanınan sistemin tamamilə dəyişdirilməsi, dövlət başçısının da dediyi kimi, Vətənə, dövlətə bağlı qüvvələrin idarəçilikdə yer alması uzun illər ölkədə mövcud olan qara mənzərəni də dəyişdirdi. Xalq-iqtidar birliyi gücləndi, demokratik addımların atılması, şəffaflığın təmin edilməsi bərqərar oldu. Bu mənzərə təbii olaraq, xalqın Prezidentin ətrafında daha sıx birləşməsinə, mövcud iqtidara daha çox inanmasına səbəb olur. İndi koronavirusla mübarizədə cəmiyyəti dövlət başçısının ətrafında cəmləşməsi, həyata keçirilən siyasətin xalq tərəfindən birmənalı olaraq dəstəklənməsi bunun ən bariz nümunəsidir.\nBurada diqqətçəkən məqamlardan biri də son dövrlər mövcud siyasi qüvvələrə münasibətin dəyişməsidir. AXCP sədri Əli Kərimli də daxil olmaqla bütün siyasi qüvvələrin Prezident Administrasiyasına dəvət edilməsi (Hərçənd ki, Əli Kərimli öz yerinə müavinini göndərdi, amma dövlətin uzatdığı əli geri çevirmək ilk növbədə onu çevirənin ziyanınadır), müzakirələrin aparılması, siyasi partiyaların ofis məsələsindən tutmuş digər texniki problemlərinin həllinə dövlət dəstəyinin göstərilməsi və sairə addımlar siyasi islahatların məntiqi davamıdır.\nPrezident İlham Əliyevin Novruz bayramı münasibətilə siyasi partiya liderlərinə təbrik ünvanlaması isə demokratiyanın və siyasi plüralizmin ən parlaq nümunəsidir.\nBunun nəticəsidir ki, indi ölkədə hiss olunacaq qədər siyasi həmrəylik yaranır, kimlərsə bu prosesdən kənarda qalmaq istəsə də, ümumi mənzərə olduqca müsbətdir. Bunun səbəbi dövlətin və dövlət başçısının xoşməramlı addımlarıdır.\nBelə bir məqamda bir siyasi partiya üzvünün həbs edilməsi istər-istəməz prosesin pərdəarxasına diqqət çəkir.\nArtıq heç kəsə sirr deyil ki, indiyədək siyasi müxalifətin hökumətə qarşı radikal mövqedə dayanması, hətta xaricdən aparılan söyüş kampaniyası iqtidar daxilindəki qüvvələrin idarə etdiyi proses idi. “Köhnə qvardiya” bununla özlərinin vəzifədə qalmağını təmin etməyə çalışır, yəni, “lazımlı” olduqlarını göstərməyə cəhd edirdi. Bunun real faktı Prezidentin sabiq köməkçisi Əli Həsənovun fəaliyyətində öz əksini tapır. Əli Həsənovun radikal müxalifəti idarə etdiyi, onların iqtidara, konkret desək, dövlət başçısına qarşı hücumlarını təşkil edir, digər tərəfdən özünü bu hücumların önündəki əsas “divar” olaraq göstərməyə çalışırdı. Buna paralel olaraq, əlində olan media orqanlarında Prezidentə sədaqətli kadrların tənqidini təşkil edir, həyata keçirilən siyasətin sabotajını həyata keçirirdi. Məqsəd məlum idi: özünü “əvəzedilməz” kimi göstərmək.\nLakin bu oyun sonda ifşa edildi. Bu təcrübə fonunda bu gün Tofiq Yaqublunun həbs edilməsi şübhəli suallara yol açmaya bilməz.\nBu həbs Prezidentin siyasi islahatlarını sabotajdırmı? Bu sabotajı hələ də müəyyən rıçaqları qalan “köhnə qvardiya” edə bilərmi?\nBu sualların cavabı açıq olaraq qalmaqdadır. Lakin təcrübə və proseslərin inkişafı Tofiq Yaqublunun həbsinin arxasında dövlət başçısının siyasətinə qarşı hansısa təxribatın olduğu ehtimalını gücləndirir. Böyük ehtimalla qarşıdakı dövrdə cavabsız suallar aydınlaşacaq.\n“Məni ən çox Xosrovyan döyürdü” – MƏHKƏMƏ / YENİLƏNİB\nCenevrədə Rusiya və ABŞ prezidentləri arasında görüş başlayıb - YENİLƏNİB\n"Dünya yeni bir gücü qarşılamağa hazırlanır" - CAHANDAR BAYOĞLU\nƏliyev Ərdoğanla "Zəngəzur dəhlizi" ilə bağlı razılaşma əldə edildiyini bəyan etdi - CANLI YAYIM\nNAZİR MÜAVİNİ VƏZİFƏSİNDƏN AZAD EDİLDİ - Yeni müavin təyin olundu / DOSYE


Ev Cəmiyyət Ötən ay Azərbaycandan 1525 əcnəbi deportasiya edilib\nFevral ayı ərzində 1767 əcnəbi tərəfindən Azərbaycan Respublikasında olma, habelə müvəqqəti və daimi yaşama qaydalarına əməl etmədən inzibati qanunvericiliyin tələblərinin pozulması halları müəyyən edilib.\nOnlardan 19-nun Azərbaycan Respublikası ərazisində müvəqqəti və ya daimi yaşamaq üçün əsas verən sənədləri itirildiyindən yenisi ilə əvəz olunub, 223 nəfərin ölkə ərazisində yaşamaları leqallaşdırılıb, 1157 əcnəbinin Azərbaycan Respublikası ərazisini 48 saat ərzində tərk etmələri, 368 əcnəbinin isə inzibati qaydada ölkə hüdudlarından kənara çıxarılmaları barədə qərarlar qəbul edilib.\nÜmumiyyətlə, ay ərzində Dövlət Miqrasiya Xidmətinə əcnəbilər və vətəndaşlığı olmayan şəxslər tərəfindən ölkədə müvəqqəti olma müddətlərinin uzadılması, müvəqqəti və daimi yaşamaq üçün icazələrin verilməsi, vətəndaşlığa qəbul, xitam, bərpa, eləcə də vətəndaşlıq mənsubiyyətinin və qaçqın statusunun müəyyənləşdirilməsi, həmçinin əmək fəaliyyətinin həyata keçirilməsi üçün iş icazələrinin verilməsi və mövcud iş icazələrinin müddətlərinin uzadılması ilə bağlı 7786 müraciət daxil olub. Müraciətlərin hər biri ayrı-ayrılıqda Azərbaycan Respublikası qanunvericiliyinin tələblərinə uyğun olaraq araşdırılıb və müvafiq qərarlar qəbul edilib.\nÖtən ay ərzində olduğu yer üzrə qeydiyyatla bağlı 39464 əcnəbinin müraciəti qeydə alınıb. Dövlət Miqrasiya Xidməti tərəfindən ay ərzində respublikanın ayrı-ayrı bölgələrində və ali məktəblərdə 5 maarifləndirmə tədbiri keçirilib, o cümlədən səyyar xidmət göstərilib.\nƏvvəlki məqaləRasim Əliyevin ölümündə təqsirləndirilənlərin məhkəməsi təxirə salınıb\nNövbəti məqalədəAZALJET Azərbaycanın regionlarından Moskvaya uçuşlara başlayır\nGəncədə 17 yaşlı qızın əməliyyat zamanı ölməsi faktı ilə bağlı cinayət...\nPutinin yaxın adamı neftin özəlləşdirilməsindən danışdı\nİsmayıllı-Qəbələ yolunda dəhşətli qəza baş verib: 7 nəfər ölüb


“AQROLİZİNQ” ASC-nin SABİQ SƏDRİ ƏLİ BAYRAMOVU HƏBS GÖZLƏYİR » www.tezadlar.az\n“AQROLİZİNQ” ASC-nin SABİQ SƏDRİ ƏLİ BAYRAMOVU HƏBS GÖZLƏYİR\nKənd Təsərrüfatı Nazirliyi yanında “Aqrolizinq” ASC-də mənimsəmə ilə bağlı epopeya məntiqi sonluğa çatır. “Turan”ın məlumatına görə, uzun illər törəmə qurumun əməllərini gizlədən Kənd Təsərrüfatı Nazirliyinə Hesablama Palatasının keçmiş sədri Heydər Əsədov başçı təyin olunandan sonra, bəzi aqroservis filiallarında kütləvi yoxlamalar başlayıb. Hazırda ciddi auditdən sonra cinayət işi üzrə bütün materiallar Baş Prokurorluğa verilib.\nGörünür, Masallı və Salyan filiallarında, həmçinin Güzdək qəsəbəsində qoyunçuluq müəssisəsində maliyyə-təsərrüfat fəaliyyətinin auditinin yekunları üzrə yoxlamaların nəticələri hay-küylü olacaq.\nQeyd edək ki, “Aqrolizinq” ASC-nin bundan əvvəlki rəhbərliyinin fəaliyyətində ciddi korrupsiya faktlarının olduğuna dair mətbuatda dəfələrlə məlumatlar gedib. Həm də bu məlumatlar rəsmi sənədlərdə öz əksini tapıb. Hələ 5 il əvvəl – 2010-cu ildə Prezident Administrasiyası nəzdindəki Dövlət Nəzarəti Şöbəsi (Prezidentin verdiyi fərman və sərəncamların dövlət strukturlarında icra vəziyyətini yoxlayan şöbə) “Aqrolizinq” ASC-nin fəaliyyətini araşdıraraq, ciddi korrupsiya faktları üzə çıxarmışdı.\nDövlət Nəzarət Şöbəsinin həmin hesabatından sitat: “Məhsuldarlığın artırılması üçün texnika və aqrokimyəvi maddələrin alınmasına dövlətin milyon manatlarla pulu xərclənib. Amma nəticə nədir? 2004-cü ilə baxanda 2009-cu ildə taxıl üzrə məhsuldarlıq cəmi 0,1 sentner artıb. Hətta 2008-ci illə müqayisədə 2009-cu ildə bu sahədə məhsuldarlıq 4,7 faiz azalıb. Alınmış texnikanın yalnız 38,9 faizi lizinqə verilib. 46,5 faizi istifadə üçün aqroservislərə paylanıb. 13,6 faizi (1293) bazalarda istifadəsiz qalıb”. Şöbənin araşdırması müəyyən edib ki, cəmiyyət alınmış texnikanı lizinqə vermək əvəzinə “Aqroservis” (“Aqrolizinq”in rayonlarda yaratdığı strukturlar -red.) müdirlərinə, onlar da cəmiyyətin yaratdığı mexanikləşdirilmiş dəstələrin rəhbərlərinin istifadəsinə vermiş, həmin şəxslər texnikanı öz təsərrüfatlarında istifadə edib, istifadə haqqının bir hissəsini ödəməyiblər.\nNəzarət şöbəsi yazırdı: “2008-ci il avqustun 26-da “Xəzər Sənaye Quraşdırma” müəssisəsi ilə bağlanmış müqaviləyə əsasən, kombaynların təmirinə 52 274 manat pul köçürülüb. Sənədlərdən belə məlum olur ki, həmin müəssisə 33 rayonda 250 kombaynı cəmi üç günə təmir edib. Bu hal və təmirə dair aktların telefon məlumatları əsasında ASC-də tərtib edilməsi onların doğruluğuna şübhələr yaradır”.\nHəmin hesabata əsasən, “Aqrolizinq” 2005-2009-cu illərdə Azərbaycana 100,1 milyon manat dəyərində 8085 ədəd texnika gətirdiyini bildirir. Qanuna əsasən, ölkəyə gətirilən mallar gömrükdən keçməlidir. Lakin Gömrük Komitəsi həmin dövrdə ölkəyə 84,9 milyon manatlıq 6089 ədəd texnika gətirilməsi haqqında rəsmi məlumat verir.\nYəni ASC rəsmi élan etdiyindən 15,2 milyon manatlıq 1996 ədəd az texnika gətirib. “Aqrolizinq” ümumilikdə son 5 ildə ölkəyə 207,6 milyon manatlıq mal gətirdiyini bildirir. Amma Gömrük Komitəsindən həmin dövrdə keçirdiyi malların dəyəri 174,5 milyon manat olub. Beləliklə, ortada 33,1 milyon manat fərq yaranır.\n2005-2009-cu illərdə 254,8 min ton gübrə, 294,3 min litr pestisidin alınması haqqında müqavilələrə 72,7 milyon manat xərclənib. Amma faktiki olaraq ölkəyə 5,3 min ton az gübrə gətirilib.\n2008-ci ildə alınmış gübrənin böyük hissəsi satılmadığı halda birinci müqavilədən təxminən iki ay sonra “gübrəyə təcili tələbat yaranması” əsas gətirilib. Bu əsasla da tonu 550 manata (əvvəlki müqavilədən 123 manat baha) 18162 ton gübrə alınması haqqında eyni şirkətlə birbaşa müqavilə bağlanıb, şirkətin hesabına 10 milyon manat köçürülüb.\nBeləliklə, dövlətin kəndliyə güzəştlə gübrə verilməsi üçün ayırdığı puldan kəndli deyil, gübrəsatan xarici şirkət qazanc götürüb.\n2008-ci ildə 1000 baş cins inək alınmasına dair Böyük Britaniyanin “Rista Alliance” şirkəti ilə 3 milyon manatlıq müqavilə imzalanıb. Amma ölkəyə 770 baş inək gəlib çıxıb.\nASC 2005-2010-cu illərdə 127,7 milyon manat məbləğində 91 tendersiz müqavilə imzalayıb. Satınalmalar üzrə 140 milyon manat məbləğində 66 müqaviləni isə birbaşa texnika, avadanlıq, damazlıq mal-qara, gübrə, toxum istehsalçıları ilə yox, Marşal, Virciniya adaları, Panama, Beliz, Yeni Zelandiya, Dominikan və başqa ölkələrdə qeydiyyatda olan vasitəçi firmalarla bağlayıb. Təkcə Virciniya adalarında qeydiyyatda olan “Aqroinvest Sl” şirkətindən 61,7 milyon manatlıq gübrə alınması üçün 7 müqavilə imzalanıb”.\nO vaxt Dövlət Nəzarət Şöbəsinin “Aqrolizinq”də üzə çıxardığı çoxsaylı ciddi korrupsiya faktlarına dair arayışın Prezident Administrasiyasına təqdim olunduğu bildirilsə də, bu hesabat əsasında hansı addımların atıldığı məlum olmadı.\nHər halda 2007-ci ildən “Aqrolizinq” ASC-nin idarə heyətinin sədri vəzifəsində çalışan Əli Bayramova toxunulmadı. Keçmiş kənd təsərrüffatı naziri, indi baş nazirin müavini İsmət Abbasovun onu qoruduğu bildirildi.\n2013-cü ilin oktyabrında kənd təsərrüffatı naziri dəyişdikdən, nazir vəzifəsinə Heydər Əsədov gəldikdən sonra da uzun müddət Əli Bayramova toxunulmadı. Əvəzində “Aqrolizinq” ASC-də əvvəllər Heydər Əsədovun rəhbərlik etdiyi Hesablama Palatası ciddi yoxlamalara başladı. Hesablama Palatasında may ayının sonlarında keçirilən kollegiya iclasından sonra yayılan məlumatdan isə məlum oldu ki, “Aqrolizinq” ASC-də ciddi qanunsuzluqlar aşkarlanıb. Məlumatda bildirilirdi ki, “Aqrolizinq” ASC-də büdcə vəsaitlərindən qanunsuz istifadə, büdcə öhdəliklərinin icra edilməməsi, iş həcmlərinin artırılması, borcların uçotdan yayındırılması və digər maliyyə pozuntularına yol verildiyi nəzərə alınaraq, nəzarət tədbiri üzrə yoxlama materiallarını Baş Prokurorluğa göndərmək qərara alınıb.\nHesablama Palatasının “Aqrolizinq” ASC-də konkret hansı talama və korrupsiya faktlarını üzə çıxardığı barədə məlumat verilməsə də, söhbətin hər il 10 milyonlarla manat vəsaitin mənimsənilməsindən, təyinatından yayındırılmasından getdiyi məlumdu.\nTəsadüfi deyil ki, bu məlumat yayıldıqdan az sonra “Aqrolizinq” ASC-nin sədri Əli Bayramovun öz ərizəsi ilə işdən getdiyi, hətta müalicə adı ilə ölkədən çıxdığı məlum oldu. Onun, haqqında tezliklə cinayət işinin qaldırılacağını və həbs olunacağını bildiyi üçün ölkədən qaçdığı bildirildi.\nDüzdür, bir müddət sonra Əli Bayramovun qaçması barədə xəbərlər təkzib edildi. Ancaq vəzifəsindən çıxarıldığı təsdiqləndi.\n“Aqrolizinq” ASC-də dövlət büdcəsindən ayrılan vəsaitlərin talanması ilə bağlı Hesablama Palatasının üzə çıxardığı faktlar isə Baş Prokurorluqda araşdırılmağa başlandı. İlk həbs olunan “Aqrolizinq” ASC-nin Şəki rayon Regional Aqroservis və Təchizat bazasının müdiri oldu. Cavanşir Qurbanovun “Aqrolizinq” ASC-nin Şəki rayon Regional Aqroservis və Təchizat bazasının müdiri vəzifəsində işlədiyi dövrdə qulluq mövqeyindən sui-istifadə edib, təxminən 1 milyon manata yaxın dövlət vəsaitini mənimsədiyi məlum oldu.\nBundan sonra “Aqrolizinq” ASC-nin müxtəlif rayonlar üzrə filiallarında ciddi qanunsuzluqların aşkarlandığına dair məlumatlar yayıldı, həbslər aparıldı. Ancaq nə qədər qəribə də olsa, Əli Bayramov istintaqa cəlb olunmadı. Hər halda bu barədə hər hansı məlumat verilmədi. Halbuki “Aqrolizinq” ASC-nin sədri kimi, Əli Bayramov həmin filialların və digər struktur bölmələrin fəaliyyətinə birbaşa cavabdeh olub. Onun əmri ilə filiallar hər il yoxlamaya, yəni auditə cəlb olunub, yekun akt yazılıb. Həmin aktlar Əli Bayramova təqdim olunur, o isə müvafiq qərar verib. Yəni, filiallarda baş verən qanunsuzluqlardan Əli Bayramovun xəbərsiz olması faktiki olaraq mümkünsüzdür. Bu baxımdan onun istintaqa cəlb edilməməsi sual doğururdu.\nAncaq indi məlum olur ki, nə Baş Prokurorluq istintaqı yekunlaşdırıb, nə də Heydər Əsədov “Aqrolizinq” ASC-dən əl çəkmək niyyətindədir. Hər halda Kənd Təsərrüfatı Nazirliyinin Masallı və Salyan filiallarının, həmçinin Güzdək qəsəbəsində qoyunçuluq müəssisəsənin maliyyə-təsərrüfat fəaliyyətinin ciddi yoxlanmasından sonra cinayət işi açmaq üçün bütün materialları Baş Prokurorluğa göndərməsi belə deməyə əsas verir.\nGörünür Heydər Əsədov işin filial direktorlarının həbsi ilə bağlanması ilə razılaşmaq niyyətində deyil. Daha ciddi fiqurların məsuliyyətə cəlb olunmasını istəyir. Onun bu addımı ölkə rəhbərliyindən xəbərsiz atması da inandırıcı görünmür. Ötən 10 il ərzində kənd təsərrüfatının inkişafı üçün büdcədən külli miqdarda vəsait ayrılsa da, ortada ciddi bir nəticənin olmamasına görə kiminsə cavab verməsi lazımdır. İndiki halda bunun üçün ən real namizəd kimi Əli Bayramov görünür.\n1 iyul 2015 14:15 #: 1\nMilyonalrla dollarlarin sahibi Ali Bayramova hele 1 il once hebs-qeti imkan secilmeli idi.Teesufler olsun...\n2 iyul 2015 22:39 #: 2\nHamisi bosh bosh sheylerdi!\nKTN strukturunda ishleyen hami bilirki Ali Bayramov chox kishi adamdi! Indiki Heyder Esedovdu camaata qan udduran! Teze nazir bir qramda olsun bize fermerlere komek elemir eksine yeni engeller yaradir! Sorada gedib pulnan mediada yazilar derc eletdirir guya bu KTN ni temizleyir!\n3 iyul 2015 19:02 #: 3\nHeyder Esedov gozel bir Peshakardi.Var olsun ki Heyder Esedov Ali Bayramov kimi Korrupsioneri KTN-den kenarlashdirib ve ona indiye kimi GAN uddurur. Vaxt her sheyi oz yerine goyacag.Sadece bir az da gozleyek...\n8 iyul 2015 19:37 #: 4\nAli Bayramovu taniyanlar bilirlerki o chox humanist adamdi, ve KTN strukturunda ondan guclu kadr yoxdu!!! heyder esedova hech bir omur de bes elemezki onun seviyyesine catsin, bunu KTN strukturunda ishleyenlerin hamisi bilir! Esedov KEnd teserrufatindan hech bashi cixmir, hech cixmayacaqda cunki bashi pul saymaga qarishib! Hech olmasa bele pullu yazilar yazmadan evvel bir gedib KTN de ishlemish adamlardan, adi insanlardansorushun ve arashdirin gorun kim kimdi!


Rabitə və yüksək texnologiyalar sahəsində Azərbaycan-Koreya əməkdaşlığı müzakirə olunub\nRabitə və Yüksək Texnologiyalar Nazirliyində Koreya Respublikasının Azərbaycandakı səfiri Çоi Suk İnin diplomatik fəaliyyətinin başa çatması ilə əlaqədar görüş keçirilib.\nNazirlikdən AZƏRTAC-a bildirilib ki, görüşdə ölkələr arasında siyasi-iqtisadi və mədəni sahələrdə münasibətlərin uğurlu inkişafından məmnunluqla söhbət açan Azərbaycanın rabitə və yüksək texnologiyalar naziri Əli Abbasov ikitərəfli münasibətlərin bütün sahələrdə, o cümlədən, rabitə və yüksək texnologiyalar sahəsində qarşılıqlı razılıq doğurduğunu qeyd edib. Koreyanın informasiya-kommunikasiya texnologiyaları (İKT) sahəsində əldə etdiyi nailiyyətlərdən danışan nazir bu qabaqcıl təcrübənin gələcəkdə də Azərbaycan üçün faydalı ola biləcəyini diqqətə çatdırıb.\nSəmimi qəbula görə nazirə təşəkkür edən səfir Çoi Suk İn də Koreya-Azərbaycan münasibətlərində qarşılıqlı əməkdaşlığın bütün istiqamətlərdə, o cümlədən İKT, rabitə və yüksək texnologiyalar sahəsində yüksək səviyyədə olduğunu qeyd edib. Bu sahədə həyata keçirilən birgə layihələrin əhəmiyyətini vurğulayan diplomat xüsusən Koreya Beynəlxalq Əməkdaşlıq Agentliyi (KOICA) ilə əməkdaşlıqda icra olunan “Azərbaycanda elektron hökumət üçün təlim mərkəzinin yaradılmasından söz açaraq, bu əməkdaşlığın gələcəkdə daha da genişləndiriləcəyinə əminliyini ifadə edib.\nGörüşün sonunda nazir Ə.Abbasov ölkəmizdəki diplomatik fəaliyyəti dövründə İKT, rabitə və yüksək texnologiyalar sahəsində qarşılıqlı əməkdaşlığın inkişafında göstərdiyi xidmətlərə və verdiyi töhfəyə görə Çoi Suk İnə minnətdarlıq edərək ona gələcək fəaliyyətində uğurlar arzulayıb.\nXəbərin orijinal ünvanı: http://azertag.az/xeber/Rabite_ve_yuksek_texnologiyalar_sahesinde_Azerbaycan_Koreya_emekdasligi_muzakire_olunub-888315\nRabitə yüksək texnologiyalar sahəsində Azərbaycan-Koreya əməkdaşlığı müzakirə olunub


«Məcburi köçkünlərə verilən ərzaqlardan bəziləri yeməyə yararsızdı»\n2021, 28 Sentyabr, çərşənbə axşamı, Bakı vaxtı 15:41\nHazırda məcburi köçkünlərə 5-6 adda ərzaq yardımı verilir\nİyunun 30-da BMT-nin Ərzaq Proqramı Azərbaycan qaçqınlarına 15 il əvvəl başladığı ərzaq yardımını dayandıracaq. Həmin vaxtdan sonra Azərbaycan dövləti qaçqınlara ərzaq yardımını tamamilə öz üzərinə götürəcək. BMT-nin Ərzaq Proqramı fəaliyyətə başlayanda 450 minə yaxın qaçqını ərzaqla təmin edib. Sonradan Azərbaycan hökuməti qaçqınların ərzaq yardımının müəyyən hissəsini öz üzərinə götürüb. Qaçqınların və Məcburi Köçkünlərin İşləri üzrə Dövlət Komitəsinin rəhbəri Əli Həsənov deyir ki, BMT-nin Ərzaq Proqramı hazırda 75 min qaçqına ərzaq yardımı verir. Qalan qaçqınlara yardımı isə Azərbaycan hökuməti edir. Hələ bir qədər əvvəl BMT Ərzaq Proqramının Azərbaycan nümayəndəliyinin rəhbəri Linn Müller dünyada gözlənilən ərzaq böhranının Azərbaycana da təsir edəcəyini bildirmişdi.\nƏli Həsənov isə dünyanı gözləyən ərzaq qıtlığını Azərbaycan üçün də problem sayır. Amma o, hesab edir ki, ölkə prezidentinin sərəncamıyla qaçqınların ərzaq təminatını dövlət öz üzərinə götürdüyündən bahalaşma və ərzaq qıtlığı yaransa belə, bunun məcburi köçkünlərə verilən ərzağa təsiri olmayacaq.\nBMT-nin Ərzaq Proqramı çərçivəsində indiyə qədər Azərbaycandakı məcburi köçkünlərə və əhalinin aztəminatlı təbəqəsinə 115 milyon dollar dəyərində müxtəlif çeşiddə 165 min ton ərzaq paylanıb.\nAncaq məcburi köçkünlərə ərzaq yardımı bəzi problemlərlə müşayiət olunmaqdadı. Misal üçün bəzi qaçqınlar yardımları iki aydan bir ala bilirlər.\nİqtisad Tədqiqatlar Mərkəzinin köçkünlərin ərzaq təminatıyla bağlı həyata keçirdiyi layihə zamanı bu çatışmazlıqla yanaşı digər faktlar da üzə çıxıb. Mərkəzin eksperti Rauf Qasımov deyir ki, məcburi köçkünlərin əsas narazılıqlarından biri paylanan ərzaqlardan bəzilərinin yeməyə yararsızlığıdı. Yararsız ərzaq əsasən düyü və unda özünü göstərir: «Hətta elə vəziyyətdə olur ki, onu toyuq-cücəyə atmaqdan başqa çıxış yolu belə qalmır».\nFüzuli rayonundakı qaçqın qəsəbəsində yaşayan Elşad Əliyev ərzağın keyfiyyətilə bağlı konkret söz deməyə çətinlik çəksə də, verilən yardımların azlığından şikayətlənir: «Amma yenə şükür, bunu verməsələr nə edərik?!»\nQaçqınlara verilən ərzaq və yanacağın bir hissəsinin oğurlanması hallarına gəlincə, Qaçqınların və Məcburi Köçkünlərin İşləri üzrə Dövlət Komitəsinin sədri Əli Həsənov deyir ki, bu məsələ ilə bağlı onlarda hər hansı məlumat yoxdu. Onun sözlərinə görə, bəzən əksinə olur, qış aylarında verilən yanacağı, bəzi qaçqınlar özləri işlətməyib kimlərəsə satırlar: «Bu, qüsur deyil. Amma belə məlumatları əldə edəndən sonra fikirləşirik ki, gələn il yanacağın verilməsində bəzi dəyişikliklər edək».\nİqtisadi Tədqiqatlar Mərkəzinin eksperti Rauf Qasımov isə deyir ki, onlarda olan məlumata görə, qış aylarında hər qaçqına bir ay üçün verilən 30 litr yanacaqdan hər dəfə beş litr kəsirlər. Ancaq komitə sədri bundan xəbərsiz olduqlarının deyir.\nHazırda həm BMT-nin Ərzaq Proqramı, həm də Azərbaycan hökuməti məcburi köçkünlərə 5-6 adda ərzaq yardımı edir. Bura adambaşına bir ayda 5 kq un, 1 litr bitki yağı, 1 kq düyü və elə eyni çəkidə noxud, düz və şəkər tozu daxildi.\n2008-ci ildə qaçqın və məcburi köçkünlərin təkcə ərzaq təminatına dövlət büdcəsindən 11 milyon manata yaxın vəsait ayrılıb. Ümumilikdə isə qaçqın və məcburi köçkünlərin su, qaz, elektrik enerjisinin haqqının ödənilməsindən tutmuş kommunal xidmətlər, daxili telefon danışıqları və kanalizasiya xidmətləri haqqının ödənilməsinə bu il dövlət büdcədən 150 milyon manata yaxın vəsait ayrılıb.